Anastasius Bibliothecarius

Anastasius Bibliothecarius ankaŭ konata kiel Anastazio Bibliotekisto estis la ĉefa arkivisto, influa kardinalo, politika konsilisto kaj bibliotekisto (bibliothecarius) de la Sankta Seĝo kaj ankaŭ nelonge postulanto al la papofico. Li aktivis kiel kontraŭ-papo inter la 17-a de julio kaj 29-a de septembro 855.

Anastazio Bibliotekisto, nelonge kontraŭpapo sub Anastazio la 3-a en 855, estis kleriko kaj eklezia historiisto de la 9-a jarcento. Lia nomo, derivita de la greka, signifas "la resurektinto".

Anastazio estis nomumita Kardinalo-Pastro de San Marcello fare de Papo Leono la 4-a, sed estis detronigita en 850, ekskomunikita kaj anatemita en 853. Subtenata de la partio de Imperiestro Lotario la 1-a, li provis starigi sin kiel kontraŭpapo kontraŭ Benedikto la 3-a kaj malliberigis lin en septembro 855. Spite al amasa popola rezisto, Benedikto la 3-a estis liberigita kaj konsekrita la 29-an de septembro 855.

Anastazio akceptis sian malvenkon. En 867, Papo Hadriano la 2-a nomumis lin Bibliotekisto de la Roma Eklezio, kio gajnis al li la kromnomon Bibliothecarius.
eta|maldekstre|250px|"Eklezia Historio de Anastazio la Bibliotekisto, aŭ Kronografio en Tri Partoj", verko eldonita de Charles Annibal Fabrot, 1649.
Kredante ke Anastazio estis implikita en la murdo de sia filino, Papo Hadriano la 2-a ekskomunikis lin la 12-an de oktobro 868, per sinodo okazinta en Santa Prassede, kaj malpermesis al li vojaĝi pli ol 40 mejlojn de Romo.

En 869, Anastazio vojaĝis al Konstantinopolo nome de la Imperiestro Ludoviko la 2-a por daŭrigi intertraktadojn pri geedziĝo inter la Konstanteno, filo de Bazilo la 1-a kaj la filino de Ludoviko, Ermengarda de Italio. Tie, li ofertis siajn servojn kiel interpretisto al la romiaj legatoj kaj, en ĉi tiu rolo, partoprenis en la Kvara Koncilio de Konstantinopolo (869/870). Tie, li faris latinajn kopiojn de ĉiuj gravaj dokumentoj, kiujn li persone liveris sekure al Romo. Ĉi tiu signifa persona sukceso eble estis pro tio ke Hadriano la 2-a reenpostenigis lin en lian antaŭan postenon kiel bibliotekisto.

Inter 873 kaj 875, Anastazio Bibliotekisto kompilis kronikon, la "Chronographia tripartita", en la latina lingvo, bazitan sur la grekaj kronikoj de Georgo Sinkelo, Teofano kaj Patriarko Nikeforo.

Anastazio ankaŭ ofte estas citita kiel la aŭtoro de pluraj ĉapitroj de la Liber Pontificalis, kiu estas uzata ekde la 6-a jarcento. Tamen, lastatempa esplorado montris, ke tio estas neebla. Li eble redaktis kelkajn enirvortojn. Kontraŭe al populara kredo, ĉi tiu historia verko ankaŭ enhavas neniun evidentaĵon pri la ekzisto de ina Papo Johana. Unu el  tiuj aldonoj en la manuskripto de la Pontifika Libro en la Vatikano estas datita en la 13-a jarcento. Ĝi estis verŝajne verkita sub la influo de la kroniko de Marteno de Troppau kaj ne povas esti konsiderata nuntempa fonto.Ĉi-tiu artikolo estis tradukita el la germana samnoma  Vikipedio.

 Referencoj 

Kategorio:Naskiĝintoj en 810
Kategorio:Mortintoj en 878
Kategorio:Naskiĝintoj en la 9-a jarcento
Kategorio:Mortintoj en la 9-a jarcento
Kategorio:Naskiĝintoj en Romo
Kategorio:Mortintoj en Romo
Kategorio:Italaj papoj
Kategorio:Italaj teologoj
Kategorio:Italaj historiistoj
Kategorio:Italaj kardinaloj
Kategorio:Italaj bibliotekistoj